text: La collita de poma a la Cerdanya - Diari de Girona
  acn | das 25.09.2018 | 13:05
  Collita de pomes a Das ACN
  Els productors de Poma de Girona preveuen una collita un 2% inferior a l'any passat
  Jordi Pont, buidant un cubell de pomes de muntanya de la seva finca de Mosoll, | Foto: ACN
  Diversificar l'activitat
  L'aposta pel cultiu de la poma de muntanya, en el cas de Mas Cal Gintó, té a veure amb una clara voluntat de diversificar l'activitat de la pròpia explotació agrícola i ramadera. En aquest sentit, un dels seus responsables considera que aquest producte guanyarà pes a la zona ja que, ha explicat, "cada vegada els estius són més càlids" i caldrà "buscar zones més fredes".
  Ara per ara, la comercialització d'una part de la producció es fa a la mateixa explotació, on hi ha una agrobotiga. Mentre, la resta va a parar a diversos clients de les comarques del Vallès i el Barcelonès, conformats principalment per persones que les venen en parades de mercat o fruiteries.
  La collita de la poma s'allargarà enguany fins a mitjans del mes de novembre, quan es recolliran algunes varietats de gala que són més tardanes.
  El conjunt de la temporada de recol·lecció els coincideix amb el de la patata, amb la qual cosa Pont ha explicat que venen tots dos productes de forma complementària. A més, Mas Cal Gintó és una de les explotacions que forma part de la cooperativa Biolord, la qual va néixer a partir d'una associació de productors que compta actualment amb una quinzena de socis de les comarques del Solsonès, els Pallars i la Cerdanya